
Nr. 975/O/27.08.2026
INFORMARE 
[bookmark: __DdeLink__487_1521685510] Lycorma delicatula  ( spot clothing wax cicada)
	Având în vedere confirmarea recenta a prezentiei unor focare active ale organismului  daunator de carantina Lycorma delicatula în proximitatea Romaniei, respectiv R. Moldova va informam:
      	Lycorma delicatula este o specie din ordinul Hemiptera, familia Fulgoridae, inclusă în lista organismelor dăunătoare de carantină. Specia este originară din China, Taiwan și Vietnam și s-a extins ulterior în Coreea de Sud, Japonia și Statele Unite ale Americii. 
	Insecta adultă are aproximativ 25 de milimetri lungime. Aripile din față sunt cenușii, cu pete negre, iar cele din spate au pete roșii, care pot fi observate atunci când insecta zboară. Ouăle sunt depuse în grupuri și arată ca niște pete sau depuneri de culoare cenușiu-maronie, vizibile pe scoarța copacilor, pietre sau alte suprafețe netede.
	Lycorma delicatula are un spectru larg de plante-gazdă, de peste 70 de specii. Printre acestea se numără vița-de-vie, arțarul, nucul, salcia, plopul, precum și pomii fructiferi, inclusiv mărul, prunul, cireșul, piersicul, caisul și migdalul. Gazda preferată este cenușarul/otelarul fals (Ailanthus altissima). 
	Dăunătorul are o singură generație pe an și iernează în stadiul de ou. Femelele depun între 30 și 50 de ouă pe suprafețe netede, inclusiv pe trunchiuri, pietre, autovehicule, utilaje sau materiale depozitate în aer liber. Astfel, principala cale de răspândire pe distanțe mari este transportul pasiv al ouălor și adulților.
	Hrănindu-se din floemul plantelor, insecta poate provoca slăbirea acestora, uscarea ramurilor și pierderea vigorii. Mierea-de-rouă eliminată de dăunător favorizează dezvoltarea fumaginei, afectând fotosinteza. În cazul viței-de-vie, pagubele pot ajunge până la 90% din producție.
Informati OF Prahova dacă observați exemplare de Lycorma delicatula.

